Rugby a 15

miniatura
El rugby a 15 (rugby union in Ingreze) el ze el sototipo pì famozo de’l rugby co regołamenti, organizmi e federasion nasiònałi e internasiònałi indepàndenti.

 Ła storia 
El se ga dezviłupado da’l 1871, co ła fondasion de ła Rugby Football Union.

Inte’l 1895, par problemi sosio-econòmeghi, racuanti club del nord Inghiltera i ga formà ła Northern Rugby Football Union, deventada daspò ła Rugby Football League, destacàndose da’l rugby union (che el ze cueło jestìo da ła RFU).

El ze orijinario de l'Inghiltera, e el se ga difondesto inte łe Ìzołe Bretàneghe (Inghiltera, Gałes, Scosia e Irlanda), in Fransa (ndoe che A ghe ze da ła fin de’l XIX sècoło el canpionato), in Oseania (Austrałia, Nova Zełanda, Tonga, Fiji, Samòa), in Sudàfrega e Itàlia (che ła ga el so canpionato nasionałe da’l 1929), in Arzentina (el ze stà inportado da łe fameje de’l Renjo Unìo) e in Spanja, Portogało, Romanìa (A ła ze stada prezente inte ła Copa Europa de rugby fin da i ani sesanta) e inte ła ex Union Soviètega (ndoe che el gaveva patrosinadori da conto cofà Jurij Gagarin e che ła sò eredità ła ze stada tolta sù da ła Rusia e sora de tuto da ła Georgia). El tira sù suceso anca in Japon, India, Maroco, Kenya, Namibia, Cànada, Stati Unii e Uruguay.

 Łe prime sosietà 
Łe prime sosietà e asosiasion che łe ga fondà ła Rugby Football Union łe ze stade 22:
 Blackheath R.C.;
 Richmond F.C.;
 Ravenscourt Park;
 West Kent;
 Marlborough Nomads;
 Wimbledon Hornets;
 Gipsies;
 Civil Service;
 Law Club;
 Wellington College;
 Guy's Hospital;
 Flamingoes;
 Clapham Rovers;
 Harlequin Football Club;
 King's College;
 St Paul's;
 Queen's House;
 Lausanne;
 Addison;
 Mohicans;
 Belsize Park.

Categoria:Rugby